CELEX: 52007PC0784
Language: mt
Date: 2007-12-06
Title: Proposta għal deċiżjoni tal-Kunsill li tistabbilixxi l-pożizzjoni Komunitarja fi ħdan il-Kunsill Ġenerali ta’ l-Organizzazzjoni Dinjija tal-Kummerċ dwar l-adeżjoni tar-Repubblika ta' Cape Verde fl-Organizzazzjoni Dinjija tal-Kummerċ

Avviż Legali Importanti

|

52007PC0784

	[pic] | KUMMISSJONI TAL-KOMUNITAJIET EWROPEJ |Brussel 6.12.2007KUMM(2007) 784 finali2007/0276 (ACC)Proposta għalDEĊIŻJONI TAL-KUNSILLli tistabbilixxi l-pożizzjoni Komunitarja fi ħdan il-Kunsill Ġenerali ta’ l-Organizzazzjoni Dinjija tal-Kummerċ dwar l-adeżjoni tar-Repubblika ta' Cape Verde fl-Organizzazzjoni Dinjija tal-Kummerċ(preżentata mill-Kummissjoni)MEMORANDUM TA’ SPJEGAZZJONIĦarsa ġenerali tat-Termini ta’ l-Adeżjoni ta' Cape Verde fil-WTOI. INTRODUZZJONIIl-Membri ta’ l-Organizzazzjoni Dinjija tal-Kummerċ (WTO) u r-Repubblika ta' Cape Verde laħqu l-istadju konklussiv tal-ftehim bit-termini ta’ l-adeżjoni ta' Cape Verde fl-organizzazzjoni. Dan wasal wara kważi tmien snin ta’ negozjati, li bdew meta Cape Verde ressqet l-applikazzjoni tagħha biex tingħaqad mal-WTO fl-1999. Issa jrid ikun hemm Deċiżjoni tal-Kunsill li tapprova t-termini ta' l-adeżjoni ta' Cape Verde , qabel ma l-UE tkun tista’ tappoġġja formalment id-dħul ta' Cape Verde.Taqsira tat-termini ta’ adeżjoni tinsab hawn taħt.II. TAQSIRA TAT-TERMINI TA' L-ADEŻJONI TA' CAPE VERDE FIL-WTO SKOND IS-SETTURProdottiIl-medja sempliċi tar-rati applikati ta' Cape Verde fuq prodotti industrijali hija ta’ 10.9 %. Il-medja tar-rati konsolidati tal-bidu (IBR) hija ta' 17.7 %, li titnaqqas għal rati konsolidati finali ta' 14.6 % (FBR) fil-perjodu stazzjonali medju ta' tliet snin. Sittin fil-mija tal-linji tariffarji kollha se jkunu b'rati ta' dazju ta' 15 % jew inqas. Madwar 10 % tal-linji se jibqgħu fl-ogħla livell ta’ ’l fuq minn 25 %. It-tariffi kollha se jkunu kkonsolidati.Fuq il-prodotti ta' l-agrikoltura, il-medja tar-rati konsolidati tal-bidu (IBR) hija ta' 15.1 %, li titnaqqas għal 13.4 % (FBR) fil-perjodu stazzjonali medju ta' tliet snin. L-ogħla rati jinsabu f'setturi tal-birra u xarbiet mhux alkoħoliċi b'FBR ta' 55 % u ilma minerali u patata b'35 %.Dawn il-livelli huma baxxi ħafna meta jitqies l-istatus ta' LDC ta' Cape Verde. Il-prattika tal-KE rigward ir-rati medji mitluba minn LDC huma 30 % għal prodotti industrijali u 40 % għal prodotti agrikoli. Cape Verde qed tieħu sehem fin-negozjati ta' EPA bħala membru tar-reġjun fl-Afrika tal-Punent u hija membru ta' ECOWAS.ServizziIn-negozjati ta' l-adeżjoni ffukaw ukoll bil-qawwa fuq is-servizzi, li huma ta' importanza kbira kemm għall-UE bħala l-esportatur ewlieni fid-dinja f'dan il-qasam kif ukoll għal Cape Verde meta titqies il-parti importanti li għandhom is-servizzi għall-iżvilupp ekonomiku tagħha. L-impenji ta' Cape Verde jkopru firxa wiesgħa ta' setturi tas-servizzi essenzjali biex jattiraw investiment u jibnu l-infrastruttura ekonomika meħtieġa għall-iżvilupp u t-tkabbir ta' Cape Verde, fosthom:Il-kompjuter u servizzi relatati : Se jinfetaħ is-settur kollu.Is-servizzi ta’ telekomunikazzjoni : Id-drittijiet tal-monopolju għal CV Telecom mhux se jibqgħu japplikaw wara l-2012. Cape Verde se tapplika wkoll il-Karta ta’ Referenza għal Servizzi ta’ Telekomunikazzjoni.Is-servizzi ta’ kostruzzjoni : Cape Verde għamlet impenji sostanzjali ħafna f'dan is-settur.Is-servizzi ta’ distribuzzjoni : Għalkemm xi prodotti huma esklużi (per eżempju metalli u farmaċewtiċi) u xi restrizzjonijiet fuq id-dritt tal-pussess japplikaw fis-settur tal-bejgħ bl-imnut, Cape Verde ħadet impenji sinifikattivi f'dan is-settur.Is-servizzi ambjentali : Cape Verde ħadet impenji sostanzjali sħaħ f'dan is-settur.Vjaġġar u servizzi ta' turiżmu : L-impenji ta' Cape Verde f'dan is-settur jagħtu kas il-livell tagħha ta' żvilupp u jagħrfu wkoll l-importanza ta' dan is-settur lill-ekonomija tagħha. Ir-restrizzjonijiet fuq id-dritt tal-pussess japplikaw għal ristoranti u huwa applikabbli rekwiżit għal proġett bi sħab għal aġenziji ta' l-ivvjaġġar u l-operaturi tal-ġiti.Is-servizzi finanzjarji : Cape Verde ħadet impenji tajba tul firxa wiesgħa ta' servizzi finanzjarji, fosthom is-servizzi bankarji u dawk ta' l-assigurazzjoni.Is-Servizzi ta' trasport : L-impenji ta' Cape Verde jipprovdu aċċess bla restrizzjoni għal trasport marittimu internazzjonali (kemm għal passiġġieri kif ukoll għal merkanzija) u aċċess għal servizzi tal-port b'termini u kundizzjonijiet raġjonevoli u mhux diskriminatorji.L-impenji tal-protokollFl-aħħar stadju multilaterali tal-proċess ta’ adeżjoni, il-Membri tal-WTO fittxew kollettivament li jiżguraw il-kompatibilità bażika tal-liġijiet u l-istituzzjonijiet kummerċjali ta' Cape Verde mar-regoli u l-ftehimiet tal-WTO, u niżżluhom fil-Protokoll ta’ Adeżjoni u r-Rapport tal-Grupp ta’ Ħidma. Il-kwistjonijiet li ġejjin huma ta’ interess partikolari għall-UE:Id-drittijiet tal-kummerċCape Verde hija impenjata li ma' l-adeżjoni tagħti drittijiet sħaħ tal-kummerċ lil operaturi barranin. Cape Verde se temenda wkoll il-leġiżlazzjoni kummerċjali tagħha rigward ir-reġistrazzjoni kummerċjali u l-miżati tar-reġistrazzjoni kif jixraq, biex iddaqqas it-trattament ta' operaturi domestiċi u barranin, u l-attivitajiet ta' importazzjoni u esportazzjoni meta mqabbla ma' attivitajiet oħra kummerċjali.Restrizzjonijiet kwantitattivi ta' l-importazzjoni u sistemi ta' liċenzjarCape Verde se telimina r-restrizzjonijiet kwantitattivi kollha fuq l-importazzjonijiet mid-data ta' l-adeżjoni. Ma' l-adeżjoni, is-sistema ta' liċenzji għall-importazzjoni se tinġieb ukoll konformi mar-regoli tal-WTO, fosthom il-Ftehim dwar Proċeduri ta' Liċenzji għall-Importazzjoni.Is-SussidjiCape Verde bħalissa għandha żewġ programmi ta' sussidju li jipprovdu sussidji projbiti għall-esportazzjoni. Cape Verde ħadet impenn li tneħħi bil-mod il-mod is-sussidji projbiti kollha sa l-aħħar ta' l-2009.Oqsma fejn intalbu perjodi ta' tranżizzjoniValutazzjoni tad-dwana: Cape Verde mistennija tkun konformi totalment mal-Ftehim tal-WTO dwar il-Valutazzjoni tad-Dwana sa l-aħħar ta' l-2010.Miżuri Sanitarji u Fitosanitarji: Cape Verde mistennija tkun konformi totalment mal-Ftehim tal-WTO dwar il-Valutazzjoni tad-Dwana sa l-aħħar ta' l-2010.Drittijiet ta' proprjetà intellettwali: Cape Verde se tkun konformi totalment mal-Ftehim TRIPS sa l-aħħar ta' l-2012, ħlief fl-oqsma tal-prodotti farmaċewtiċi u l-protezzjoni tad-data, fejn konformità sħiħa tinkiseb sa l-aħħar ta' l-2015.III. RAKKOMANDAZZJONIBil-preżentazzjoni tat-termini ta’ l-Adeżjoni tar-Repubblika ta' Cape Verde fil-WTO għall-approvazzjoni tal-Kunsill, il-Kummissjoni tirrakkomanda dawn it-termini li jirrappreżentaw pakkett ibbilanċjat imma ambizzjuż ta’ impenji tal-ftuħ ta’ suq, li se jġib benefiċċji sostanzjali lil Cape Verde u lis-sħab kummerċjali tagħha tal-WTO bl-istess mod.2007/0276 (ACC)Proposta għalDEĊIŻJONI TAL-KUNSILLli tistabbilixxi l-pożizzjoni Komunitarja fi ħdan il-Kunsill Ġenerali ta’ l-Organizzazzjoni Dinjija tal-Kummerċ dwar l-adeżjoni tar-Repubblika ta' Cape Verde fl-Organizzazzjoni Dinjija tal-KummerċIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 133(1) u 133(5) flimkien mat-tieni sottoparagrafu ta’ l-Artikolu 300(2) tiegħuWara li kkunsidra l-proposta mill-Kummissjoni,Billi:1.  Fl-11 ta’ Novembru 1999 il-Gvern tar-Repubblika ta' Cape Verde applika għall-adeżjoni mal-Ftehim li jistabbilixxi l-Organizzazzjoni Dinjija tal-Kummerċ (WTO), skond l-Artikolu XII ta’ dak il-Ftehim.2.  Fis-17 ta’ Lulju 2000 twaqqaf Grupp ta’ Ħidma dwar l-adeżjoni ta' Cape Verde sabiex jilħaq ftehim dwar it-termini ta’ adeżjoni aċċettabbli għar-Repubblika ta' Cape Verde u l-Membri kollha tal-WTO.3.  Il-Kummissjoni, f’isem il-Komunità, innegozjat sensiela komprensiva ta’ impenji ta’ ftuħ tas-suq min-naħa tar-Repubblika ta' Cape Verde li huma ta’ importanza partikolari għall-Komunità, kif stipulat f'memorandum li sar qbil dwaru bejn in-negozjaturi tar-Repubblika ta' Cape Verde u l-Kummissjoni fis-26 ta’ Ottubru 2007.4.  Dawn l-impenji huma issa inkorporati fil-Protokoll ta’ Adeżjoni tar-Repubblika ta' Cape Verde fil-WTO.5.  L-adeżjoni fil-WTO hija mistennija tagħmel kontribut pożittiv u dejjiem għall-proċess ta’ riforma ekonomika u żvilupp sostenibbli fir-Repubblika ta' Cape Verde.6.  Il-Protokoll ta’ Adeżjoni għandu għalhekk jiġi approvat.7.  L-Artikolu XII tal-Ftehim li jistabbilixxi l-WTO jistipula li t-termini ta’ l-adeżjoni għandu jsir qbil dwarhom bejn il-Membru li jkun qiegħed jaċċedi u l-WTO, u li l-Konferenza Ministerjali tal-WTO tapprova t-termini ta’ adeżjoni min-naħa tal-WTO. L-Artikolu IV.2 tal-Ftehim li jistabbilixxi l-WTO jistipula li fl-intervalli bejn il-laqgħat tal-Konferenza Ministerjali, il-funzjonijiet tagħha għandhom isiru mill-Kunsill Ġenerali.8.  Għalhekk, jeħtieġ li tiġi stabbilita l-pożizzjoni li trid tittieħed mill-Komunità fi ħdan il-Kunsill Ġenerali,IDDEĊIEDA KIF ĠEJ:Artikolu Uniku9.  Il-pożizzjoni li trid tittieħed mill-Komunità fi ħdan il-Kunsill Ġenerali tal-WTO dwar l-adeżjoni tar-Repubblika ta' Cape Verde fil-WTO, hija li tapprova l-adeżjoni.10.  Din il-pożizzjoni għandha tiġi espressa mill-Kummissjoni f’isem il-Komunità.Magħmula fi Brussell,Għall-KunsillIl-President